Koolhidrate | Health24
Posted by: Diana | 2010-01-19
Dr, wat is fout met my - ek " crave" koolhidrate en hoef nooit iets anders te eet nie! Onnodig om te sê my gewig wys dat ek te veel koolhidrate eet. Is daar iets fout met my omdat ek so lus bly vir koolhidrate? Suiker kry tweede plek. baie dankie vir jou hulp aan almal van ons wat jou so peper met die vrae.
DietDoc Beste Diana
Kosgiere soos 'n drang om koolhidrate te eet, dui gewoonlik op 'n tekort aan serotonien ('n chemikalie wat in die brein voorkom) en/of onvoldoende inname van koolhidrate om jou energiebehoeftes te bevredig. Soos ek so pas vir die vorige leserin (Lebo) gesê het, koolhidrate het 'n lae energie-inhoud en dit is gewoonlik die vette wat ons by koolhidrate voeg soos botter, margarien, mayonnaise, smere, suur-room, ens, ens, wat ons energie-innames opstoot. Dit sal dalk help as jy probeer om te konsentreer op koolhidrate met 'n hoe veselinhoud en 'n lae glisemiese indeks (GI). Lees meer oor die GI deur te klik op 'Diet' en 'Weight loss' en 'The Glycaemic Index' en dan die artikels oor die GI te lees. Indien jy steeds sukkel om gewig te begin verloor nadat jy 'n lae-vet, lae-GI dieet vir 'n maand gevolg het, sal ek jou aanraai om 'n kliniese dieetkundige te spreek dat sy/hy jou en jou kosinname kan evalueer. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind.